**8517 Magyargencs, Petőfi u. 127.**

**ikt.szám:…….../2023.**

**J E G Y Z Ő K Ö N Y V**

Készült: Magyargencs Község Önkormányzata Képviselő-testületének 2023. augusztus 7-i nyilvános üléséről, mely 17 óra 15 perckor kezdődött.

Az ülés helye: Polgármesteri Hivatal Magyargencs

Jelen vannak: Magyargencs Község Önkormányzata Képviselő-testülete részéről

Boros Tamás Polgármester

dr. Thoma Elek alpolgármester

Boros Norbert

Erdély Tamás

Vida Gábor

Távol van: -

Tanácskozási joggal: Novák Edit aljegyző

Meghívott: -

Érdeklődő: - fő

Boros Tamás polgármester köszönti a megjelenteket, megállapítja, hogy Magyargencs Község Képviselő-testülete határozatképes, mivel a megválasztott 5 fő képviselő közül 5 fő jelen van. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Magyargencs község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozza:

**45/2023.(VIII.7.) önkormányzati határozat**

Magyargencs Község Önkormányzatának képviselő-testülete 2023. augusztus 7-i ülésének napirendjét az alábbiak szerint határozza meg:

1. A pénzbeli és természetbeni támogatásokról és az ezzel kapcsolatos eljárási szabályokról szóló 7/2021. (III.24.) önk. rendelet módosítása

Előadó: polgármester

1. Vegyes ügyek

Előadó: polgármester

**Napirendek tárgyalása:**

**1)A pénzbeli és természetbeni támogatásokról és az ezzel kapcsolatos eljárási szabályokról szóló 7/2021. (III.24.) önk. rendelet módosítása**

**Előadó: polgármester**

Boros Tamás polgármester elmondja, hogy ezek az összegek már évek óta fennállnak, az önkormányzat anyagi helyzete megengedi, hogy emelésre kerüljenek az összegek. Rendkívüli segélyt 2 fő kapott. Rendkívülit elemi kár miatt kb. 3 éve kapott 1 fő, ennek az igénybevétele sem gyakori. Születési segélyben tavaly 1 fő részesült. A temetési segély feltétele, hogy az eltemettető és az elhunyt is magyargencsi lakos legyen. A nevelési támogatás a komolyabb összeg, életkori kategóriánként adjuk.

Javasolja a jövedelemhatárok emelését, rendkívüli támogatás esetén 900 %-ra, elemi kár esetén szintén 900%-ra, születési, temetési és nevelési támogatás esetén 1100%-ra. Kéri, hogy az anyagi helyzetről készített beszámolót tekintse meg a Képviselő-testület. Az iskolakezdés érzékenyen érinti a szülőket, ezért is szükséges a támogatási összeg módosítása.

Dr. Thoma Elek alpolgármester elmondja, hogy az iskolásoknak jóval nagyobb a költségük, mint mondjuk az óvodásoknak, nagyobb mértékű emelést javasol.

Erdély Tamás képviselő javasolja a 7 ezer, 9-10 ezer, 16 ezer Ft-os kategóriákat.

Vida Gábor képviselő szintén a 7 ezer, 9 ezer, 16 ezer Ft-os kategóriát javasolja,

Boros Tamás polgármester elmondja, hogy ő is a 7 ezer, 9 ezer és 16 ezer Ft-os kategóriákkal ért egyet.

Az elemi kár esetén a javaslata 100 ezer Ft, születési, temetési támogatás esetén 30 ezer Ft, a rendkívüli települési támogatás 2-30 ezer Ft összegre változna.

Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**9/2023.(VIII.10.) önkormányzati rendelete**

**Magyargencs község Önkormányzat Képviselő-testülete úgy döntött, hogy a pénzbeli és természetbeni támogatásokról és az ezzel kapcsolatos eljárási szabályokról szóló 7/2021. (III.24.) önk. rendelet módosításáról szóló, fenti** számú rendeletét az előterjesztésben foglaltaknak megfelelően megalkotja.

**2)Vegyes ügyek**

Boros Tamás polgármester elmondja, hogy két pályázat került kiírásra, az egyik MFP civil szervezeteknek ingatlan felújításra, itt két ingatlan jöhet szóba, a sportegyesület részére az öltöző, vagy a polgárőrségnek a garázs, lehetőség van ezen a pályázaton belül új és használt gépjármű beszerzésére is, de a keretösszegből új gépjárművet önerő nélkül nem lehet vásárolni, valamint a fenntartási költségekre fedezet nem áll a szervezetek rendelkezésére. Ennek a pályázatnak a harmadik része a filmkészítés vagy rendezvény szervezése. A Közművelődési Intézet is írt ki pályázatot programra vagy filmre. A kiírt pályázatokat folyamatosan figyelemmel kíséri az önkormányzat, amennyiben a Képviselő-testület céljaival összeegyeztethető, elkészítésre kerül a testületi jóváhagyást követően.

A járdára a pályázat beadásra került, a hiánypótláson is túl vagyunk. A postával kapcsolatban új hírek nincsenek, azonban volt egy érdeklődő az üzemeltetésre, a tárgyalások állásáról nincs információ.

Pályázott az önkormányzat szociális tüzelőanyagra, barnakőszénre, a beszerzés lehetőségeit még vizsgáljuk, mert a szállítási költség meghaladja a kőszén értékét.

A közterületi játszótér ellenőrzése megtörtént, mindent rendben találtak.

Bogrács-party augsztus 26-án kerül megrendezésre, malomsoki szikrák fognak fellépni 20 ezer Ft a díjuk, lesznek trükkös biciklik, valamint megrendezésre kerül a doktor úrral egyeztetve az egészségnap. Szűréssel és véradással várják a település lakosait. A húst megvesszük.

Köztéri padokra lenne szükség, esetleg a jövő nyárra jó lenne beszerezni párat. Sátrat is kellene venni, mert a honvédségi sátrak már rossz állapotban vannak. Az alsó faluvégi tükröt kidobták, a rendőrök voltak kint, de sajnos az elkövető nem lett meg. Rendeltünk újat a pótlásra.

Az idősek napjával kapcsolatban dönteni kellene, hogy visszatérünk-e a novemberre, vagy marad a februári időpont.

A Képviselő-testület a februári megrendezésben egyetért.

Dr. Thoma Elek alpolgármester megkérdezi, hogy az újmajori úttal lesz-e valami?

Boros Tamás polgármester elmondja, hogy a gréderezéssel van a gond, nincs aki megcsinálja.

Tájékoztatja a Képviselő-testületet, hogy a tábor lezajlott, mindenki elégedetten távozott, a gyerekek jól érezték magukat, sok program volt, a rossz idő ellenére is tartalmasan töltötték el az időt.

Megkérdezi van-e valakinek még kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2023. augusztus 7-i nyilvános ülést 18 óra 24 perckor berekeszti.

K.m.f.

Boros Tamás Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző